กฎก.ตร.ว่าด้วยหลักเกณฑ์และวิธีการแต่งตั้งยศพ.ศ.๒๕๕๔ อาศัยอำนาจตามความในมาตรา ๒๖ วรรคหนึ่ง มาตรา๒๗ วรรคหนึ่ง และมาตรา ๓๑ วรรคหนึ่ง (๒)แห่งพระราชบัญญัติตำรวจแห่งชาติ พ.ศ. ๒๕๔๗ และ มติ ก.ตร. ในการประชุมครั้งที่๓/๒๕๕๔ เมื่อวันที่ ๑๑ มีนาคม ๒๕๕๔ จึงออกกฎ ก.ตร. ไว้ ดังต่อไปนี้ข้อ ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในกฎ ก.ตร. นี้ยศ หมายความรวมถึงว่าที่ยศนั้น ๆ ด้วยการแต่งตั้งยศ หมายความว่าการแต่งตั้งผู้ซึ่งเข้ารับราชการตำรวจให้มียศ หรือการแต่งตั้งข้าราชการตำรวจให้ดำรงยศสูงขึ้นตามลำดับชั้นยศจำนวนปีที่รับราชการ หมายความว่าจำนวนปีที่รับราชการแต่ละชั้นยศ และจำนวนปีที่รับราชการรวมจำนวนปีที่รับราชการแต่ละชั้นยศ หมายความว่า จำนวนปีที่ต้องรับราชการอยู่ในแต่ละชั้นยศตามกฎ ก.ตร.นี้ ทั้งนี้ ให้เริ่มนับตั้งแต่วันที่ได้รับยศนั้นๆ โดยไม่นับรวมวันราชการทวีคูณจำนวนปีที่รับราชการรวม หมายความว่าจำนวนปีที่รับราชการนับตั้งแต่วันที่เป็นข้าราชการตำรวจชั้นประทวนหรือชั้นสัญญาบัตรครั้งแรกแล้วแต่กรณี ตาม กฎ ก.ตร. นี้ โดยไม่นับรวมวันราชการทวีคูณข้อ ๓[๒] หลักเกณฑ์ทั่วไปของการแต่งตั้งยศการแต่งตั้งยศให้แก่ผู้ซึ่งได้รับการบรรจุเป็นข้าราชการตำรวจให้แต่งตั้งยศต่ำสุดก่อนคือข้าราชการตำรวจชั้นประทวนให้แต่งตั้งยศสิบตำรวจตรีและข้าราชการตำรวจชั้นสัญญาบัตรให้แต่งตั้งยศร้อยตำรวจตรียกเว้นการแต่งตั้งยศข้าราชการตำรวจให้แก่ผู้ซึ่งได้รับการบรรจุกลับหรือรับโอนมาเป็นข้าราชการตำรวจให้ดำเนินการตามกฎหรือระเบียบว่าด้วยการนั้นข้อ ๔การแต่งตั้งยศสูงขึ้น ต้องมีองค์ประกอบดังนี้๔.๑ ดำรงตำแหน่งซึ่งมีระดับเงินเดือนของชั้นยศที่จะแต่งตั้งได้๔.๒ มีจำนวนปีที่รับราชการตามที่กำหนดไว้ในกฎ ก.ตร. นี้๔.๓ รับเงินเดือนไม่ต่ำกว่าขั้นต่ำสุดของยศที่จะแต่งตั้งข้อ ๕หลักเกณฑ์การนับจำนวนปีที่รับราชการ ให้นับเต็มปี (สิบสองเดือน)เว้นแต่การแต่งตั้งยศสูงขึ้นเป็นร้อยตำรวจโท หรือสิบตำรวจโท แล้วแต่กรณีเศษของปีไม่น้อยกว่าแปดเดือนให้นับเป็นหนึ่งปี เศษของเดือนให้นับเป็นหนึ่งเดือนการนับจำนวนปีที่รับราชการ ถ้าต้องนับรวมกันหลายช่วงเวลาให้นับสิบสองเดือนเป็นหนึ่งปีและสามสิบวันเป็นหนึ่งเดือนผู้ที่ลาติดตามคู่สมรสซึ่งปฏิบัติราชการ ณต่างประเทศโดยไม่ได้รับเงินเดือน ไม่ให้นับเวลาระหว่างนั้นเป็นเวลารับราชการตามกฎก.ตร. นี้ผู้ที่ถูกสั่งพักราชการ ให้ออกจากราชการไว้ก่อนให้ออกจากราชการหรือถูกลงโทษ ปลดออก หรือไล่ออกและทางราชการสั่งให้กลับเข้ารับราชการให้นับเวลารับราชการระหว่างนั้นตามอัตราส่วนของการจ่ายเงินเดือนตามที่กฎหมายว่าด้วยการนั้นกำหนดไว้ผู้ที่ถูกลงโทษทางวินัยสูงกว่าภาคทัณฑ์หรือถูกศาลพิพากษาลงโทษเว้นแต่คดีความผิดที่ได้กระทำโดยประมาท และคดีความผิดลหุโทษให้งดนับจำนวนปีที่รับราชการในชั้นยศปัจจุบันมีกำหนดหนึ่งปีต่อการถูกลงโทษหนึ่งครั้งข้อ ๖ผู้อยู่ในหลักเกณฑ์ที่จะได้รับการพิจารณาแต่งตั้งยศสูงขึ้น ตามที่กำหนดในกฎก.ตร. นี้ ในเดือนใด ให้แต่งตั้งยศตั้งแต่วันที่หนึ่งของเดือนถัดไปยกเว้นการแต่งตั้งยศพันตำรวจตรีขึ้นไปให้แต่งตั้งยศตั้งแต่วันที่มีคุณสมบัติครบถ้วนตามกฎก.ตร. นี้ข้อ ๗การแต่งตั้งยศสูงขึ้นให้แก่ข้าราชการตำรวจชั้นประทวนให้มีจำนวนปีที่รับราชการดังนี้๗.๑ ผู้ซึ่งได้รับการพิจารณาแต่งตั้งยศสูงขึ้นต้องมีจำนวนปีที่รับราชการอย่างหนึ่งอย่างใดตามที่กำหนดไว้ ดังนี้ยศจำนวนปีที่รับราชการแต่ละชั้นยศ(ปี)จำนวนปีที่รับราชการรวม (ปี)สิบตำรวจตรี๓๓สิบตำรวจโท๓๖สิบตำรวจเอก๓๙จ่าสิบตำรวจ๓๑๒ดาบตำรวจ--ในกรณีที่แต่งตั้งยศสูงขึ้นโดยใช้จำนวนปีที่รับราชการรวมต้องมีเวลารับราชการในชั้นยศที่ดำรงอยู่ก่อนการพิจารณาแต่งตั้งยศไม่น้อยกว่าหนึ่งปี๗.๒ข้าราชการตำรวจชั้นประทวนซึ่งจะได้รับการพิจารณาแต่งตั้งยศสูงขึ้นต้องมีจำนวนปีที่รับราชการตามข้อ ๗.๑ ยกเว้นผู้ที่บรรจุในคุณวุฒิ ดังต่อไปนี้๗.๒.๑ ประกาศนียบัตรวิชาชีพชั้นสูง หรืออนุปริญญาหรือเทียบเท่าให้รับราชการในชั้นยศสิบตำรวจตรีสองปี๗.๒.๒ ปริญญาตรี หรือประกาศนียบัตรจากโรงเรียนนายสิบตำรวจหลักสูตรการศึกษาไม่น้อยกว่าสองปี ต่อจากคุณวุฒิประกาศนียบัตรวิชาชีพชั้นสูง หรืออนุปริญญาหรือเทียบเท่าให้รับราชการในชั้นยศสิบตำรวจตรีหนึ่งปี สิบตำรวจโทสองปี๗.๓ ปริญญา อนุปริญญา หรือประกาศนียบัตรจากสถาบันการศึกษาทั้งในและนอกประเทศที่ ก.ตร. รับรอง นอกจากที่กำหนดไว้ในข้อ ๗.๒ให้รับราชการในชั้นยศตามหลักเกณฑ์ที่กำหนดไว้ในข้อ ๗.๒ โดยอนุโลมข้อ ๘การแต่งตั้งยศสูงขึ้นให้แก่ข้าราชการตำรวจชั้นสัญญาบัตรให้มีจำนวนปีที่รับราชการดังนี้๘.๑ ผู้ซึ่งได้รับการพิจารณาแต่งตั้งยศสูงขึ้นต้องมีจำนวนปีที่รับราชการอย่างหนึ่งอย่างใดตามที่กำหนดไว้ ดังนี้ยศจำนวนปีที่รับราชการแต่ละชั้นยศ (ปี)จำนวนปีที่รับราชการรวม (ปี)ร้อยตำรวจตรี๓๓ร้อยตำรวจโท๓๖ร้อยตำรวจเอก๓๙พันตำรวจตรี๓๑๒พันตำรวจโท๓๑๕พันตำรวจเอก๓๑๘พันตำรวจเอกอัตราเงินเดือนพันตำรวจเอก (พิเศษ)๒๒๐พลตำรวจตรี--พลตำรวจโท--พลตำรวจเอก--ในกรณีที่แต่งตั้งยศสูงขึ้น โดยใช้จำนวนปีที่รับราชการรวมเฉพาะยศร้อยตำรวจตรีจนถึงพันตำรวจเอกต้องมีเวลารับราชการในชั้นยศที่ดำรงอยู่ก่อนการพิจารณาแต่งตั้งยศไม่น้อยกว่าสองปี๘.๒ข้าราชการตำรวจชั้นสัญญาบัตรซึ่งจะได้รับการพิจารณาแต่งตั้งยศสูงขึ้นต้องมีจำนวนปีที่รับราชการตามข้อ ๘.๑ ยกเว้นผู้ที่บรรจุในคุณวุฒิ ดังต่อไปนี้๘.๒.๑ปริญญาตรีหรือเทียบเท่าซึ่งมีหลักสูตรกำหนดเวลาศึกษาไม่น้อยกว่าสี่ปีให้รับราชการในชั้นยศร้อยตำรวจตรีหนึ่งปี๘.๒.๒ปริญญาตรีหรือเทียบเท่าซึ่งมีหลักสูตรกำหนดเวลาศึกษาไม่น้อยกว่าห้าปีหรือปริญญาตรีทางกฎหมายและสอบไล่ได้ตามหลักสูตรของสำนักอบรมศึกษากฎหมายแห่งเนติบัณฑิตยสภาให้รับราชการในชั้นยศร้อยตำรวจตรีหนึ่งปีร้อยตำรวจโทสองปี๘.๒.๓ประกาศนียบัตรชั้นสูงซึ่งมีหลักสูตรการศึกษารวมทั้งปริญญาตรีไม่น้อยกว่าห้าปีให้รับราชการในชั้นยศร้อยตำรวจตรีหนึ่งปี ร้อยตำรวจโทสองปี๘.๒.๔ ประกาศนียบัตรชั้นสูงที่มีหลักสูตรการศึกษารวมทั้งปริญญาตรีไม่น้อยกว่าหกปีให้รับราชการในชั้นยศร้อยตำรวจตรีหนึ่งปี ร้อยตำรวจโทหนึ่งปี๘.๒.๕ ปริญญาทันตแพทยศาสตร์ หรือสัตวแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปี ให้รับราชการในชั้นยศร้อยตำรวจตรีหนึ่งปี ร้อยตำรวจโทหนึ่งปี๘.๒.๖ ปริญญาแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปีและได้รับใบอนุญาตประกอบวิชาชีพเวชกรรมแล้วให้รับราชการในชั้นยศร้อยตำรวจตรีหนึ่งปี ร้อยตำรวจโทหนึ่งปีร้อยตำรวจเอกสองปี๘.๒.๗ ปริญญาแพทยศาสตร์และได้รับวุฒิบัตรแสดงว่าเป็นผู้มีความรู้ความชำนาญในการประกอบวิชาชีพแพทย์เฉพาะทางโดยศึกษาและฝึกหัดงานมีกำหนดเวลาไม่น้อยกว่าสามปีให้รับราชการในชั้นยศร้อยตำรวจตรีหนึ่งปี ร้อยตำรวจโทหนึ่งปี ร้อยตำรวจเอกหนึ่งปี๘.๒.๘ ปริญญาโท ซึ่งมีหลักสูตรกำหนดเวลาศึกษารวมทั้งปริญญาตรี ไม่น้อยกว่าหกปีให้รับราชการในชั้นยศร้อยตำรวจตรีหนึ่งปี ร้อยตำรวจโทหนึ่งปี๘.๒.๙ ปริญญาโท ซึ่งมีหลักสูตรกำหนดเวลาศึกษารวมทั้งปริญญาตรี ไม่น้อยกว่าเจ็ดปีให้รับราชการในชั้นยศร้อยตำรวจตรีหนึ่งปี ร้อยตำรวจโทหนึ่งปี ร้อยตำรวจเอกสองปี๘.๒.๑๐ ปริญญาโทซึ่งมีหลักสูตรกำหนดเวลาศึกษารวมทั้งปริญญาตรี ไม่น้อยกว่าแปดปีให้รับราชการในชั้นยศร้อยตำรวจตรีหนึ่งปี ร้อยตำรวจโทหนึ่งปี ร้อยตำรวจเอกหนึ่งปี๘.๒.๑๑ ปริญญาเอก ให้รับราชการในชั้นยศร้อยตำรวจตรีหนึ่งปีร้อยตำรวจโทหนึ่งปี ร้อยตำรวจเอกหนึ่งปี๘.๓ ปริญญาหรือประกาศนียบัตรวิชาชีพชั้นสูงจากสถาบันการศึกษาทั้งในและนอกประเทศที่ก.ตร. รับรอง นอกจากที่กำหนดไว้ในข้อ ๘.๒ให้รับราชการในชั้นยศตามหลักเกณฑ์ที่กำหนดไว้ในข้อ ๘.๒ โดยอนุโลมข้อ ๙ข้าราชการตำรวจที่จะได้รับการแต่งตั้งยศสูงขึ้นในฐานะเป็นผู้มีคุณวุฒิตามหลักเกณฑ์ในข้อ๗.๒ และ ๘.๒ ต้องเป็นผู้ที่ได้รับการบรรจุให้ได้รับเงินเดือนตามคุณวุฒินั้นหรือเป็นผู้ได้รับอนุญาต หรืออนุมัติ หรือได้รับทุนรัฐบาลให้ไปศึกษาตามระเบียบของทางราชการเท่านั้น ทั้งนี้ให้นับระยะเวลาจำนวนปีที่รับราชการดังกล่าวตั้งแต่วันที่ได้รับการบรรจุให้ได้รับเงินเดือนตามคุณวุฒินั้นสำหรับผู้ที่ไม่ได้รับการบรรจุให้ได้รับเงินเดือนตามคุณวุฒิให้นับตั้งแต่วันที่สำเร็จการศึกษา แต่ไม่ก่อนวันที่กลับมาปฏิบัติหน้าที่ราชการตามปกติข้อ ๑๐[๓] การโอนข้าราชการจากกระทรวงทบวงกรมหรือส่วนราชการอื่นมาบรรจุเป็นข้าราชการตำรวจให้นับจำนวนปีที่รับราชการตั้งแต่วันมีผลในการรับโอนเว้นแต่๑๐.๑ ผู้ซึ่งโอนมาเป็นข้าราชการตำรวจชั้นสัญญาบัตรให้นับจำนวนปีที่รับราชการรวมตั้งแต่วันที่ต้นสังกัดเดิมมีคำสั่งให้เป็นข้าราชการพลเรือนระดับ๓ หรือประเภทวิชาการระดับปฏิบัติการหรือเทียบเท่าขึ้นไปหรือข้าราชการอื่นในระดับที่เทียบเท่า แล้วแต่กรณี๑๐.๒ ผู้ซึ่งโอนมาจากข้าราชการทหารให้นับจำนวนปีที่รับราชการรวมตั้งแต่วันที่ได้รับการบรรจุและแต่งตั้งเป็นนายทหารประทวนหรือสัญญาบัตร แล้วแต่กรณีข้อ ๑๑ข้าราชการตำรวจที่ออกจากราชการไปแล้วและกลับเข้ารับราชการให้นับจำนวนปีที่รับราชการก่อนออกจากราชการเป็นจำนวนปีที่รับราชการโดยไม่นับรวมระยะเวลาในช่วงที่ออกจากราชการเว้นแต่ข้าราชการตำรวจที่ได้รับอนุมัติจากคณะรัฐมนตรีให้ออกจากราชการไปปฏิบัติงานและกลับเข้ารับราชการตามมาตรา ๖๓ (๒) (ก)แห่งพระราชบัญญัติตำรวจแห่งชาติ พ.ศ. ๒๕๔๗ ให้นับจำนวนปีที่รับราชการในช่วงที่ออกจากราชการไปปฏิบัติงานต่อเนื่องรวมกันได้ข้อ ๑๒ผู้เข้ารับราชการเป็นข้าราชการตำรวจตามมาตรา ๖๓ (๒) (ค)แห่งพระราชบัญญัติตำรวจแห่งชาติ พ.ศ. ๒๕๔๗ การแต่งตั้งยศการนับจำนวนปีที่รับราชการ ให้ใช้หลักเกณฑ์ตามที่กำหนดไว้ในข้อ ๑๐ และข้อ ๑๑โดยอนุโลมข้อ ๑๓ในกรณีที่มีเหตุผลเป็นพิเศษเกี่ยวกับการนับจำนวนปีที่รับราชการนอกเหนือจากหลักเกณฑ์และวิธีการที่กำหนดในกฎ ก.ตร. นี้ ให้ผู้บัญชาการตำรวจแห่งชาติเสนอก.ตร. พิจารณาอนุมัติเป็นกรณี ๆ ไปข้อ ๑๔ในกรณีที่มีปัญหาเกี่ยวกับการปฏิบัติตามกฎ ก.ตร. นี้ ให้เสนอ ก.ตร.วินิจฉัย คำวินิจฉัยของ ก.ตร. ให้เป็นที่สุดข้อ ๑๕ข้าราชการตำรวจที่อยู่ระหว่างรอการแต่งตั้งยศไว้ ตามคำสั่งกรมตำรวจ ที่๖๔๔/๒๕๓๒ ลงวันที่ ๗ มิถุนายน ๒๕๓๒ ให้แต่งตั้งยศได้ตั้งแต่วันที่รอไว้สำหรับข้าราชการตำรวจที่มีคุณสมบัติครบถ้วนในการแต่งตั้งยศแต่การดำเนินการแต่งตั้งยศยังไม่แล้วเสร็จหรือมีคุณสมบัติครบถ้วนที่จะได้รับการแต่งตั้งยศในกรณีอื่น ๆ ก่อนที่กฎ ก.ตร. นี้มีผลใช้บังคับให้นำหลักเกณฑ์ตามคำสั่งกรมตำรวจ ที่ ๖๔๔/๒๕๓๒ ลงวันที่ ๗ มิถุนายน๒๕๓๒ มาใช้บังคับโดยอนุโลมให้ไว้ ณ วันที่ ๒๗ พฤษภาคม พ.ศ. ๒๕๕๔สุเทพ เทือกสุบรรณรองนายกรัฐมนตรี ปฏิบัติราชการแทนนายกรัฐมนตรีประธานกรรมการข้าราชการตำรวจหมายเหตุ :- เหตุผลในการประกาศใช้กฎ ก.ตร. ฉบับนี้คือ โดยที่พระราชบัญญัติตำรวจแห่งชาติ พ.ศ. ๒๕๔๗มาตรา ๒๖ วรรคหนึ่ง และมาตรา ๒๗ วรรคหนึ่งบัญญัติให้การแต่งตั้งยศตำรวจชั้นสัญญาบัตรและชั้นประทวนให้เป็นไปตามหลักเกณฑ์และวิธีการที่กำหนดในกฎ ก.ตร. จึงจำเป็นต้องออก กฎ ก.ตร. นี้กฎ ก.ตร. ว่าด้วยหลักเกณฑ์และวิธีการแต่งตั้งยศ (ฉบับที่ ๒) พ.ศ.๒๕๖๑[๔]ข้อ ๑กฎ ก.ตร.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎ ก.ตร. ฉบับนี้ คือโดยที่สมควรแก้ไขเพิ่มเติมหลักเกณฑ์และวิธีการแต่งตั้งยศ เพื่อให้สอดคล้องกับกฎก.ตร.ว่าด้วยการโอนข้าราชการซึ่งไม่ใช่ข้าราชการตำรวจหรือการโอนพนักงานขององค์กรปกครองส่วนท้องถิ่นมาบรรจุและแต่งตั้งเป็นข้าราชการตำรวจ (ฉบับที่ ๒) พ.ศ. ๒๕๖๑ และกฎ ก.ตร.ว่าด้วยการบรรจุและแต่งตั้งข้าราชการซึ่งมิใช่ข้าราชการตำรวจหรือการบรรจุและแต่งตั้งพนักงานขององค์กรปกครองส่วนท้องถิ่นซึ่งออกจากราชการหรือออกจากงานไปแล้วกลับเข้ารับราชการเป็นข้าราชการตำรวจ (ฉบับที่๒) พ.ศ. ๒๕๖๑ประกอบกับเพื่อความเป็นธรรมในการแต่งตั้งยศสูงขึ้นภายหลังการโอนหรือการบรรจุและแต่งตั้งกลับเข้ารับราชการเป็นข้าราชการตำรวจ จึงจำเป็นต้องออกกฎ ก.ตร. นี้วิวรรธน์/เพิ่มเติม๒๒พฤศจิกายน ๒๕๖๒นุสรา/ตรวจ๒๓พฤศจิกายน ๒๕๖๒[๑]ราชกิจจานุเบกษา เล่ม ๑๒๘/ตอนที่ ๔๓ ก/หน้า ๘/๓๑ พฤษภาคม ๒๕๕๔[๒] ข้อ ๓ แก้ไขเพิ่มเติมโดยกฎ ก.ตร.ว่าด้วยหลักเกณฑ์และวิธีการแต่งตั้งยศ (ฉบับที่ ๒) พ.ศ. ๒๕๖๑[๓] ข้อ ๑๐ แก้ไขเพิ่มเติมโดยกฎ ก.ตร.ว่าด้วยหลักเกณฑ์และวิธีการแต่งตั้งยศ (ฉบับที่ ๒) พ.ศ. ๒๕๖๑[๔] ราชกิจจานุเบกษาเล่ม ๑๓๖/ตอนที่ ๔ ก/หน้า ๕/๗ มกราคม ๒๕๖๒